a)

Esimese osa II jaole lisatakse punkt G: „G. Mitmekomponendiliste integraallülituste ehk MCOde tollimaksuvabastus: 1. Tollimaksuvabastus kehtib mitmekomponendiliste integraallülituste ehk MCOde suhtes, mis on määratletud järgmiselt: kombinatsioon ühest või mitmest monoliit-, hübriid- või mitmekiibilisest integraallülitusest, milles on vähemalt üks järgmistest komponentidest: ränipõhised andurid, aktuaatorid, ostsillaatorid, resonaatorid või nende kombinatsioon või rubriikidesse 8532, 8533, 8541 klassifitseeritavate toodete ülesandeid täitvad komponendid või rubriiki 8504 klassifitseeritavad induktiivpoolid, mis on omavahel jagamatult ühendatud ühtseks tervikuks nagu integraallülitus, komponendina, mida kasutatakse trükkplaadile või muule kandjale paigaldamiseks viikude, juhtmete, kuulide, põhipindade, kühmukeste või plaatide abil. Eelmises lõigus esitatud määratluses: 1. võivad „komponendid“ olla diskreetsed, toodetud üksteisest sõltumatult ja siis kokkumonteeritud mitmekomponendilise integraallülituse ülejäänud osadega või integreeritud muudesse komponentidesse; 2. tähendab „ränipõhine“ ränipõhimikule ehitatut või ränil põhinevatest materjalidest tehtut või integraallülituse toorikkristallile valmistatut; 3. a) koosnevad „ränipõhised andurid“ mikroelektroonsetest või mehaanilistest struktuuridest, mis on loodud massis või pooljuhtpinnal ja millel on füüsikaliste või keemiliste suuruste avastamise ja nende muundamise funktsioon elektrilisteks signaalideks, mis on põhjustatud elektriliste omaduste varieerumisest või mehaanilise struktuuri ümberpaigutumisest. „Füüsikalised või keemilised suurused“ tähistab reaalmaailma nähtusi, nt rõhk, helilained, kiirendus, vibratsioon, liikumine, orientatsioon, deformatsioon, magnetvälja tugevus, valgus, radioaktiivsus, niiskus, voolamine, kemikaalide kontsentratsioon jne; b) koosnevad „ränipõhised aktuaatorid“ mikroelektroonsetest või mehaanilistest struktuuridest, mis on loodud massis või pooljuhtpinnal ja millel on elektriliste signaalide füüsikaliseks liikumiseks muundamise funktsioon; c) on „ränipõhised resonaatorid“ komponendid, mis koosnevad mikroelektroonsetest või mehaanilistest struktuuridest, mis on loodud massis või pooljuhtpinnal ja millel on eelnevalt kindlaksmääratud sageduse mehaanilise või elektrilise võnkumise genereerimise funktsioon, mis sõltub nende struktuuride füüsikalise geomeetria reageerimisest välisele sisendile; d) on „ränipõhised ostsillaatorid“ aktiivkomponendid, mis koosnevad mikroelektroonsetest või mehaanilistest struktuuridest, mis on loodud massis või pooljuhtpinnal ja millel on eelnevalt kindlaksmääratud sageduse mehaanilise või elektrilise võnkumise genereerimise funktsioon, mis sõltub nende struktuuride füüsikalisest geomeetriast. 2. Lõikes 1 osutatud kaubad, mis on tollimaksust vabastatud, võivad kuuluda järgmistesse CNi alamrubriikidesse: 8422 90 10, 8422 90 90, 8431 20 00, 8443 91 10, 8450 90 00, 8466 10 31, 8466 10 38, 8466 20 20, 8466 20 91, 8466 20 98, 8466 91 20, 8466 91 95, 8466 92 20, 8466 92 80, 8466 93 30, 8466 93 70, 8466 94 00, 8476 90 00, 8504 90 11, 8504 90 18, 8504 90 99, 8518 90 00, 8522 90 49, 8522 90 80, 8529 10 11, 8529 10 31, 8529 10 39, 8529 10 65, 8529 10 80, 8529 90 65, 8529 90 92, 8529 90 97, 8530 90 00, 8535 10 00, 8535 21 00, 8535 29 00, 8535 30 10, 8535 30 90, 8535 40 00, 8535 90 00, 8536 10 10, 8536 10 50, 8536 10 90, 8536 20 10, 8536 20 90, 8536 30 10, 8536 30 30, 8536 30 90, 8536 41 10, 8536 41 90, 8536 49 00, 8536 50 11, 8536 50 15, 8536 50 19, 8536 50 80, 8536 61 10, 8536 61 90, 8536 69 90, 8536 70 00, 8536 90 01, 8536 90 85, 8537 10 10, 8537 10 91, 8537 10 99, 8537 20 91, 8537 20 99, 8538 10 00, 8538 90 11, 8538 90 19, 8538 90 91, 8538 90 99, 8548 90 90, 9025 90 00, 9027 90 10, 9027 90 80, 9030 90 85, 9032 10 20, 9032 10 81, 9032 10 89, 9032 20 00, 9032 89 00, 9032 90 00, 9033 00 00, 9114 90 00, 9305 10 00, 9305 20 00, 9305 99 00, 9306 21 00, 9306 29 00, 9306 30 10, 9306 30 30, 9306 30 90, 9306 90 10, 9306 90 90, 3. MCOde vabasse ringlusse lubamise deklaratsiooni esitamisel liikmesriigi tollile märgib deklarant SADi lahtrisse 44 koodi „Y035“ (määrus (EL) 341/2016, 9. lisa)“.